بمت باش کاتیبی‌نین سؤزچوسو فارهان حاق لیبی-ده فرانسا و بیرلشمیش عرب امیرلیک لرینه عایید راکت‌لرین آشکار ائدیلمه‌سیندن سونرا بوتون اؤلکه‌لری بمت تهلوکه‌سیزلیک شوراسی‌نین تحریم کومیته‌سینی تحریم پوزونتولارینا دایر معلومات‌لارلا تعمین ائتمه‌ده امکداشلیغا چاغیردی.
بیرلشمیش میللت‌لر تشکیلاتی‌نین باش کاتیبی‌نین سؤزچوسو فارهان حاق گونده‌لیک مطبوعات بریفینقینده لیبی-یه تطبیق اولونان سلاح تحریمی و بو اؤلکه‌ده فرانسا و بیرلشمیش عرب امیرلیک‌لرینه عایید سلاح‌لارین اولماسینا دایر وئریلن سوال‌لاری جاوابلاندیردی.
حاق: "بوتون اؤلکه‌لرین بمت تهلوکه‌سیزلیک شوراسی‌نین تحریم کومیته‌سینی سانکسیا پوزونتولارینا دایر معلومات‌لارلا تامین ائتمه مسئله‌سینده امکداش‌لیق ائتمه‌یه چاغیریریق. بوتون حکومت‌لر سانکسیا کومیته‌سی ایله امکداش‌لیق ائتمه‌لی‌دیرلر". دئدی.
قئید ائدک کی، لیبی-ده ژنرال خلیفه خفتره تابع اولان قوه‌لره عایید دوشرگه‌ده کئچن آی آشکار اولونان راکت‌لرین فرانسایا عایید اولدوغو اورتایا چیخیب، فرانسا مودافعه ناظیرلیگیندن وئریلن آچیقلامادا "ژاولین" راکت‌لری‌نین فرانسا دؤولتینه عایید اولدوغو تصدیق اولونوب.
فرانسا مودافعه ناظیرلیگی راکت‌لرین ترورلا موباریزه‌ده ایستیفاده ائدیلمه‌سی مقصدی ایله امریکا-دان ساتین آلیندیغی، بو راکت‌لرین لیبی-ده هئچ کیمه وئریلمه‌دیگی و محو ائدیلمک اوچون موقتی اولا‌راق ساخلانیلدیغی قئید اولونوب.
بیرلشمیش عرب امیرلیک‌لری ایسه لیبی-ده خفتره قوه‌لری‌نین بو یاخین‌لاردا ایتیردیگی گیریان شهرینده اورتایا چیخان امریکا اوره تیمی اولان سلاح‌لاردان خبری اولمادیغینی بیلدیریب.
بمت تهلوکه‌سیزلیک شوراسی لیبی-یه 2011-جی ایلدن اعتباراً سلاح تحریمی تطبیق ائدیر.
2011 -جی ایلدن بو یانا حاکمیت بحرانی‌نین داوام ائتدیگی لیبی-ده اولوسلار آراسی سویه‌ده تانینان میللی راضیلاشما حکومتی‌نین قوشون‌لاری ایله خفتره صادق قوه‌لر آراسیندا شدت‌لی قارشیدورما‌لار باش وئریر.
